ཚོགས་འདུའི་ཐོག་སྤྱི་བདེ་པུས་ལོ་མང་རིང་མེ་མདའ་དང་འབར་རྫས་བཅོས་སྒྲིག་བྱེད་པའི་ཆེད་དོན་བྱ་སྤྱོད་སྤེལ་བའི་ཐད་འབད་བརྩོན་ལྷོད་མེད་བྱས་པ་བརྒྱུད་རྒྱལ་ཡོངས་སུ་མེ་མདའ་དང་འབར་རྫས་ཀྱི་ཉེས་གསོག་གྱོད་གཞི་ཐོན་ཚད་ཉུང་དུ་ཕྱིན་ཡོད།འོན་ཀྱང་མེ་མདའ་དང་འབར་རྫས་ཀྱི་ཉེས་གསོག་དེ་ཡུན་རིང་དང་།མངོན་ཆུང་བ།མཁྲེགས་བཟུང་།བསྐྱར་སློག་སོགས་ཀྱི་ཁྱད་ཆོས་ལྡན་པ་དང་མེ་མདའ་དང་འབར་རྫས་བཅོས་སྒྲིག་བྱེད་པའི་ལས་དོན་ལ་གནས་ཚུལ་དང་གནད་དོན་གསར་པ་འཕྲད་པར་བརྟེན་ལས་འགན་དེ་སྔར་བཞིན་དཀའ་ཚེགས་ཆེན་པོ་ཡོད་པ་ངེས་པར་དུ་མཐོང་ཐུབ་པ་བྱེད་དགོས།ས་གནས་ཁག་གི་སྤྱི་བདེ་ལས་ཁུངས་ཀྱིས་ལས་ཀའི་ལམ་སྲོལ་གསར་གཏོད་བྱེད་པ་དང་།འགན་འཁྲི་དོན་འཁྱོལ་ནན་པོ་བྱེད་པ།ཁྲིམས་འགལ་གྱི་མེ་མདའ་དང་འབར་རྫས་དངོས་པོ་གཅིག་སྡུད་ཐོག་གཙང་བཤེར་དང་གཞུང་བཞེས་གཏོང་བ།མེ་མདའ་དང་འབར་རྫས་དང་འབྲེལ་བའི་ཉེས་གསོག་བྱེད་སྤྱོད་ལ་རྡུང་རྡེག་ཚ་ནན་གཏོང་བ་བཅས་བྱས་ཏེ་མི་དམངས་མང་ཚོགས་ཀྱི་ཚེ་སྲོག་རྒྱུ་ནོར་བདེ་འཇགས་དང་སྤྱི་ཚོགས་ཀྱི་སྤྱི་པའི་བདེ་འཇགས་སྲུང་སྐྱོང་མཐའ་གཅིག་ཏུ་བྱེད་དགོས་ཞེས་བཏོན་ཡོད།